**Ammattiliitto Pro** (ruots. *Fackförbundet Pro*) on suomalainen ammattiliitto. Se on STTK:n suurin yksityisalan liitto. Pro aloitti toimintansa vuoden 2011 alussa, kun Ammattiliitto Suora ja Toimihenkilöunioni TU yhdistyivät. Liiton jäseninä on noin 120 000 toimihenkilöä. Liiton puheenjohtaja on Jorma Malinen. Liiton toimipaikka sijaitsee Helsingin Kalasatamassa.

Ylintä päätösvaltaa liitossa käyttää satajäseninen edustajisto. Edustajisto kokoontuu kaksi kertaa vuodessa ja se valitaan neljän vuoden välein sektoreittain. Edustajiston puheenjohtaja on Kristiina Lindroos. Huhtikuussa 2021 liitossa työskenteli 154 henkilöä. Liitto neuvottelee noin 75 työ- ja virkaehtosopimusta. Prohon kuului 279 yhdistystä marraskuussa 2021.

Liiton jäsenet työskentelevät julkisella tai yksityisellä alalla. Liiton Työttömyyskassa Pro toimii Helsingin Kalasatamassa ja kassanjohtajana toimii Susanna Bruun. Ammatissa Pro -jäsenlehden julkaisu päättyi vuonna 2016 ja ProStoori-verkkojulkaisu aloitti vuonna 2017. 

Pro tarjoaa kevytyrittäjille palvelua nimeltään ProSoolo. Sen saa käyttöönsä liittymällä yrittäjäjäseneksi. Opiskelijat liittyvät Pron opiskelijayhdistykseen, joka on nimeltään Pro-opiskelijat ry.

Historia
--------

Toimihenkilöunioni TU perustettiin vuonna 2001, kun Teknisten liitto (TL), Suomen Teollisuustoimihenkilöliitto (STL), Rakennusteknisten ammattiliitto (RAL) ja Svenska Tekniska Funktionärsförbundet i Finland (STAF) fuusioituivat. TU:n jäsenmäärä oli noin 125 000. Ammattiliitto Suora perustettiin vuonna 1968, kun Pankkimiesliitto (perustettu 1946) ja Säästöpankkialan Toimihenkilöiden Liitto (per. 1959) yhdistyivät. Vuonna 2006 TU aloitti valmistelut fuusiosta Erityisalojen Toimihenkilöliitto ERTOn, pankkialaa edustavan Suoran sekä viestintäalan toimihenkilöitä edustavan Mediaunionin välillä. Uuden suurliiton oli alun perin tarkoitus aloittaa toimintansa 2010, mutta ERTO vetäytyi hankkeesta toukokuussa 2009. Mediaunioni vetäytyi hankkeesta 18. helmikuuta 2010, mutta Ammattiliitto Suora, äänin 27–19 (tyhjää äänesti 6) ja Toimihenkilöunioni tekivät aiesopimuksen helmikuussa 2010.*lähde?*

Suoran ja TU:n hallituksista muodostettiin projektihallitus päättämään käytännön toimista. Suoran jäsenyhdistys, noin 7 000 toimihenkilön Nordea Unioni Suomi irtautui hankkeesta lokakuun puolivälissä 2010 ja neuvotteli uuden ammattiliiton perustamisesta. Päätökseen vaikutti Nousun kesän 2010 lopulla tekemä jäsenkysely. Nousu-liitolla on lähes 7 000 jäsentä. Alkossa työskentelevät Alkoholialan Toimihenkilöt (ATH) irtautui myös Suorasta ja päätti syyskokouksessaan liittyä 1. tammikuuta 2011 alkaen Palkansaajajärjestö Pardiaan. AHT:ssä on noin 450 jäsentä. Saman päätöksen teki lisäksi 4 300 jäsenen Kelan toimihenkilöt.

Liitot perustelivat uutta ammattiliitoa mm. "*--että yhdistyminen on vastaus työnantajien pyrkimykselle tiivistää rivejään.*"*lähde?* Uuden liiton ensimmäisenä puheenjohtajan toimi Antti Rinne (2011–2014).

Ammattiliitto Pro kasvoi vuonna 2019, kun julkisaloja edustava Pardia fuusioitui osaksi Prota. Yhdistymisen myötä Pron jäsenmääräksi tuli noin 120 000 ja Pron jäsenyhdistysten määrä kasvoi noin sadalla. Vakuutusväen Liitto yhdistyi Pron kanssa vuonna 2021.

Ammattiliitto Pro neuvottelee jäsenilleen työ- ja virkaehtosopimukset.

Ammattiliitto Pron yritystoiminta
---------------------------------

* TU-Jäsenpalvelu Oy (per. 1977)
* Ruoholahden Metrotori Kiinteistö Oy
* Majvik Oy (per. 1990)
* Kustavin Matkailu Oy (per. 2009)
* Kylpylähotelli Levitunturi
* Levi Ski Resort Oy Ltd
* TU-Lomat Oy
	+ Kopparön virkistysalue, Tammisaari
	+ Tepsan virkistysalue, Kittilä

Poliittiset sidonnaisuudet
--------------------------

Huhtikuussa 2011 Pro tuki vihreitä 1 700 eurolla.

### Eduskuntavaalit

Eduskuntavaaleissa 2023 Pro tuki yhteensä 22 495 eurolla neljää SDP:n ehdokasta (mm. Mikkel Näkkäläjärvi ja Miapetra Kumpula-Natri), vihreiden Saara Hyrkköä ja perussuomalaisten Vilhelm Junnilaa.

### Presidentinvaalit

Presidentinvaaleissa 2012 Pro tuki SDP:n Paavo Lipposen kampanjaa 5 000 eurolla ja vihreiden Pekka Haaviston kampanjaa 5 000 eurolla.

### Kuntavaalit

Kuntavaaleissa 2012 Pro jakoi noin 400 ehdolle asettuneille jäsenilleen 300 euron tuen. Prolaisista kunnallisvaaliehdokkaista suurin joukko oli asettunut sosiaalidemokraattien ehdokkaaksi, heitä oli 165.

### Eurovaalit

Vuoden 2014 eurovaaleissa ammattiliitto tuki SDP:n Miapetra Kumpula-Natrin kampanjaa 10 000 eurolla, Timo Harakan kampanjaa 2 000 eurolla ja Kaisa Pennyn kampanjaa 2 000 eurolla sekä Perussuomalaisten Anne Louhelaisen kampanjaa 10 000 eurolla.

Eurovaaleissa 2019 Pro tuki yhteensä 18 500 SDP:n Miapetra Kumpula-Natria ja Mikkel Näkkäläjärveä, vihreiden Ville Niinistö ja kokoomuksen Sirpa Pietikäistä.

Lähteet
-------

1. 1 2  Palkansaajajärjestö Pardia: Pardian ja Pro yhdistyvät 1.1.2019 *STTK*.  27.11.2018. Viitattu 4.1.2019.
2. ↑  STTK:n suurimman yksityisen alan ammattiliiton seniorijäsenet liittyivät Eläkkeensaajien Keskusliittoon - Eläkkeensaajien äänen painoarvo kasvaa, jäsenmäärä nousi 20 000 *www.sttinfo.fi*. Eläkkeensaajien Keskusliitto EKL ry. Viitattu 29.1.2020.
3. ↑  Edustajisto | Ammattiliitto Pro *proliitto.fi*. Ammattiliitto Pro. Viitattu 25.5.2023.
4. ↑  Ammattiliitto Pro: Ammattiliitto Pro Pro. Viitattu 25.5.2023.
5. ↑  Yhteystiedot *www.prokassa.fi*. Viitattu 2.10.2017.
6. ↑  Työttömyyskassa Pron yhteystiedo *prokassa.fi*. Viitattu 25.5.2023.
7. ↑  ProStoori on Ammattiliitto Pron uusi verkkomedia | Ammattiliitto Pro *Ammattiliitto Pro*. Viitattu 2.10.2017. [vanhentunut linkki]
8. ↑  Opiskelijalle | Ammattiliitto Pro *Ammattiliitto Pro*. Viitattu 21.11.2016.
9. ↑  Nousu neuvottelee oman liiton perustamisesta *Ammattiliitto Suora*.  14.10.2010. Viitattu 18.10.2010. [vanhentunut linkki]
10. ↑  AHT:n internetsivut (Arkistoitu – Internet Archive)
11. ↑  Pro ja VvL: Yhdessä vahvana tulevaisuuteen  09.10.2020. Ammattiliitto Pro. Viitattu 25.5.2023.
12. ↑  Pron solmimat työehtosopimukset *Ammattiliitto Pro*.  Arkistoitu 8.6.2020. Viitattu 29.1.2020.
13. ↑  Ajantasainen ilmoitus puolueen, puolueyhdistyksen tai puolueen lähiyhteisön saamasta tuesta: Vihreä liitto r.p.. Valtiontalouden tarkastusvirasto. Viitattu 22.10.2012.
14. ↑  Vaali- ja puoluerahoitusvalvonta - Suurimmat tukijat *www.vaalirahoitusvalvonta.fi*. Viitattu 22.2.2024.
15. ↑  Ennakkoilmoitus ehdokkaan vaalirahoituksesta – Presidentinvaalit 2012: Lipponen, Paavo Tapio. Valtiontalouden tarkastusvirasto. Viitattu 22.10.2012. (Arkistoitu – Internet Archive)
16. ↑   (Arkistoitu – Internet Archive) Ennakkoilmoitus ehdokkaan vaalirahoituksesta – Presidentinvaalit 2012: Haavisto, Pekka Olavi]. Valtiontalouden tarkastusvirasto. Viitattu 22.10.2012.[vanhentunut linkki]
17. ↑  Ammattiliitto Pro. Kunnallisvaaleissa ehdokkaina jo lähes 400 Pron jäsentä.  (Arkistoitu – Internet Archive) viitattu 29.10.2012.
18. ↑  Ennakkoilmoitus ehdokkaan vaalirahoituksesta – Europarlamenttivaalit 2014 (Arkistoitu – Internet Archive). Valtiontalouden tarkastusvirasto. Viitattu 4.6.2014.
19. ↑  Ennakkoilmoitus ehdokkaan vaalirahoituksesta – Europarlamenttivaalit 2014 (Arkistoitu – Internet Archive). Valtiontalouden tarkastusvirasto. Viitattu 4.6.2014.
20. ↑  Ennakkoilmoitus ehdokkaan vaalirahoituksesta – Europarlamenttivaalit 2014. Valtiontalouden tarkastusvirasto. Viitattu 4.6.2014. (Arkistoitu – Internet Archive)
21. ↑  Ennakkoilmoitus ehdokkaan vaalirahoituksesta – Europarlamenttivaalit 2014. Valtiontalouden tarkastusvirasto. Viitattu 4.6.2014. (Arkistoitu – Internet Archive)
22. ↑  Vaali- ja puoluerahoitusvalvonta - Suurimmat tukijat *www.vaalirahoitusvalvonta.fi*. Viitattu 22.2.2024.

Aiheesta muualla
----------------

* Ammattiliitto Pro ry
* Työttömyyskassa Pro

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
STTK |
| --- |
|  |
| Puheenjohtajat | 
* Lumme (1946–1947)
* Parmanne (1947–1975)
* Reini (1975–1990)
* Swanljung (1990–2000)
* Mäenpää (2000–2013)
* Palola (2013–)

 |
|  |
| Jäsenliitot | 
* Ammattiliitto Jyty
* Ammattiliitto Kelan toimihenkilöt
* Ammattiliitto Pro
* Kirkon alat
* Meijerialan Ammattilaiset MVL
* METO - Metsäalan Asiantuntijat
* Rakennusinsinöörit ja -arkkitehdit RIA
* Suomen Konepäällystöliitto
* Suomen lähi- ja perushoitajaliitto SuPer
* Suomen Laivanpäällystöliitto
* Suomen pelastusalan ammattilaiset SPAL
* Tehy
* Toimihenkilöliitto Erto

 |

 |